Karpelva

Karpelva (nordsamisk: Siidejohka) er ei elv i Sør-Varanger kommune i Finnmark. Den renner fra Evavatnet, hvor tilløpselvene Bissojohka og Beanajohka møtes, til Jarfjorden ved bygda Karpbukt. Elva veksler mellom stryk, små kulper og rolige stilleflytende områder. Rundt  av nedbørfeltet ligger i Russland.

Berggrunnen i Karpelvas nedbørfelt består for det meste av glimmergneis og granitt. Landskapet er rolig og ensartet, kystpreget i ytre deler, og går over i vidde i sør. Karakteristisk for området er store områder med blokkrikt morenemateriale. Mesteparten av feltet ligger under skoggrensa og er dekket av tett bjørkeskog, med innslag av furu i østlige deler. Myrer og våtmarker er utbredt. Nedbørfeltet er mye brukt til friluftsliv, spesielt turgåing, jakt og fiske. Karpelva er ei god smålakseelv.

Vassdraget ble i 1986 vernet mot kraftutbygging i Verneplan III for vassdrag.

 Referanser 

Kategori:Elver i Sør-Varanger
Kategori:Karpelvvassdraget